Pravidelne užívané lieky a chrípka
Beriem lieky Co-Almessa a Anopyrín. Neovplyvňujú sa tieto lieky? Aké voľnopredajné lieky na chrípku a teplotu môžem u týchto liekov užívať?
Ďakujem
Dobrý deň,
ďakujeme za Vašu otázku.
Medzi liekmi Co-Amlessa a Anopyrin bola pozorovaná klinicky stredne závažná interakcia v dôsledku ktorej sa môže zoslabiť antihypertenzívny účinok, taktiež zosilniť nežiadúci účinok Co-Amlessy. Uvedená kombinácia sa však v praxi často využíva a lekár pri predpise vyhodnocuje prínos liečby a riziká z nej vyplývajúce.
Chrípka je vírusové ochorenie, ktorého liečba je symptomatická. Pri bolesti a horúčke je možné krátkodobo podávať lieky s obsahom
paracetamolu
, taktiež je vhodná lokálna liečba prípadnej bolesti hrdla formou
sprejov
, či
cmúľacích pastiliek
. Upchaté dutiny je možné uvoľniť taktiež lokálne podávanými prípravkami vo forme nosových
kvapiek
, či
spreja
, za najbezpečnejšie sa považujú lokálne prípravky s obsahom
morskej vody
. Zároveň je vhodné posilnenie
imunitného systému
.
Prajem pekný zvyšok dňa.
S pozdravom
PharmDr. Veronika Kiabová